A-10 Thunderbolt II

Fairchild-Republic A-10 Thunderbolt II adalah sejenis pesawat serangan darat satu tempat duduk yang direka khusus untuk memberikan bantuan udara dekat kepada pasukan-pasukan tentera darat. Pesawat ini direka khusus sebagai pesawat anti kereta kebal, dan boleh memusnahkan kereta kebal, kereta perisai dan lain-lain sasaran di darat.

Pesawat ini boleh juga digunakan untuk memberikan kawalan udara hadapan dan memberikan petunjuk kepada lain-lain pesawat penyerang. Pesawat ini adalah pesawat pertama Tentera Udara Amerika Syarikat yang dibina khusus untuk peranan bantuan udara rapat bagi membantu pasukan-pasukan darat.

Nama kapal terbang ini asalnya digunakan untuk pesawat Republic P-47 Thunderbolt yang berkhidmat sebagai pesawat pejuang semasa Perang Dunia II. Pesawat P-47 bukan sahaja cemerlang menjalankan misi mengiring pasukan pesawat pengebom B-17 Superfortress dan B-24 Liberator dalam misi pengeboman ke atas Berlin, tetapi pesawat ini juga menjadi jaguh dalam peranan serangan sasaran darat, khususnya dalam memberikan serangan bantuan rapat.

Namun demikian, di kalangan anggota tentera dan juruterbangnya, pesawat ini dipanggil Warthog ataupun Hog sahaja. Kerangka yang sama digunakan untuk pesawat OA-10 bila digunakan untuk peranan kawalan udara hadapan.

Latar Belakang 
Pesawat A-10 dibangunkan untuk mengatasi masalah kerentanan pesawat-pesawat yang menjalankan serangan bantuan rapat semasa serangan dilakukan oleh pasukan pertahanan darat yang menggunakan senjata terdiri dari artileri anti udara dan tembakan oleh peluru dari pelbagai kaliber dan juga peluru berpandu permukaan ke udara semasa Perang Vietnam. Jumlah kehilangan pesawat semasa menjalankan serangan bantuan rapat di dalam Perang Vietnam amat tinggi. Perang tersebut menonjolkan peranan yang dimainkan oleh pesawat A1 Skyraider yang berupaya berlegar ataupun loiter untuk jangka masa yang lama sambil membawa persenjataan yang berat.

Spesifikasi (A-10A)

Lihat juga

Rujukan

Pautan luar 

 USAF A-10 fact sheet page
 A-10.org web site
 A-10 web page on GlobalSecurity.org
 A-10 web page on f as.org
 The Warthog Pen web site
 A-10 Battle Damage Repair Gulf War 

Pesawat tentera Amerika Syarikat yang aktif
Pesawat Fairchild aircraft
Pesawat Perang Teluk
Pesawat penyerang Amerika Syarikat 1970-1979